Christopher Nolan

Kristoferis Nolanas (, g. 1970 m. liepos 30 d. Londone) – britų režisierius, rašytojas ir prodiuseris.

Biografija 
K. Nolanas kinematografija susidomėjo būdamas 7 metų, kai su tėvo 8 mm kamera pradėjo filmuoti savo žaislus. 1989 m. Image Union parodoje jis pristatė savo trumpametražį filmą Tarantella .

Vėliau Londono Kolegijos Universitete studijavo anglų literatūrą ir nufilmavo kelis trumpus filmus. Kembridžo kino festivalyje buvo pademonstruota K. Nolano juosta Larceny. 

Pirmąjį pilnametražį filmą Persekiojimas (angl. Following) K. Nolanas sukūrė už vos 6 tūkst. svarų Anglijoje (filmas yra nespalvotas, o tai padėjo užslėpti visus trūkumus). Filmas sulaukė  tarptautinio pripažinimo įvairiuose kino festivaliuose dar iki pasirodymo kino teatruose. Tokiu būdu K. Nolanas pelnė pasitikėjimą ir užsitikrino gerą finansavimą antro filmo kūrimui JAV. 

Savo antrojo pilnametražio filmo Atminimas (angl. Memento) scenarijų parašė remdamasis savo brolio Džonathano Nolano novele. Pats filmas režisieriui pelnė daugybę apdovanojimų, įskaitant Akademijos ir Auksinio gaublio apdovanojimus už originaliausia scenarijų. 

Vėliau jis sutiko su kino kompanijos Warner bros. pasiūlymu režisuoti kino kritikų pripažinto psichologinio trilerio Nemiga (angl. Insomnia) perdirbinį, kuris vėliau suteikė jam galimybę kurti naują frančizę apie komiksų veikėją Betmeną. 

2005 m. pristatęs filmą Betmenas: pradžia K. Nolanas padėjo naujus pamatus kuriant superherojaus žanro filmus, kuriais vėliau naudojosi kitų superherojų filmų kūrimui (tokių kaip Geležinis žmogus (angl. Iron man), Nuostabusis žmogus-voras (The amazing spider-man) ir kt.) 

Prieš tęsdamas Betmeno trilogiją 2006 m. K. Nolanas sukūrė mistinį trilerį Prestižas (angl. The Prestige). 2008 m. K. Nolanas režisavo ir prodiusavo filmą Tamsos Riteris (angl. The Dark Knight), kuris uždirbo virš milijardo JAV dolerių visame pasaulyje. 

K. Nolanasbuvo nominuotas daugeliui apdovanojimų Amerikos gildijoje, o pats filmas pelnė aštuonis Akademijos apdovanojimus. Heathas Ledgeris tapo pirmuoju kino istorijoje aktoriumi, pelniusiu Oskarą už komikso personažo vaidmenį, atlikęs antraplanį vaidmenį – Džokerį. 

Vėliau 2010 m. K. Nolanas pristatė mokslinės fantastikos filmą Pradžia (angl. Inception), kurio scenarijų parašė dar prieš dešimt metų. Filmas pelnė keturis Akademijos apdovanojimus ir aštuonias nominacijas. 

2012 m. Kristoferis Nolanas užbaigė Tamsos riterio trilogiją pristatęs filmą Tamsos riterio iškilimas (angl. The dark knight rises). Vos tik baigus filmavimo darbus Nolaną kino kompanija Warner bros. kaip prodiuserį įtraukė į filmo apie Supermeną Žmogus iš plieno (angl. Man of steel) kūrimą 2013 m. 

2014 m. išleido moklinės fantastikos filmą Tarp žvaigždžių (angl. Interstellar), kuris sujungė tris kino galiūnes: Paramount Pictures, Warner bros. ir  Legendary pictures į vieną bendrą projektą. 

2017 m. pristatė istorinio žanro filmą Diunkerkas (angl. Dunkerk).

 Filmografija 

 Trumpi filmai 
 Tarantella (1989)
 Larceny (1996)
 Doodlebug (1997)

 Pilnametražiai meniniai filmai 
 Following (1998)
 Memento (2000)
 Insomnia (2002)
 Batman Begins (2005)
 The Prestige (2006)
 The Dark Knight (2008)
 Inception (2010)
 The Dark Knight Rises (2012)
 Man Of Steel (2013)
 Interstellar (2014)
 Dunkirk (2017)
 Tenet'' (2020)
 Oppenheimer (2023)

Nuorodos 
 Biografija anglų kalba

Nolan, Christopher
Nolan, Christopher
Nolan, Christopher
Nolan, Christopher